ટાઇમ્સ ઓફ ઇન્ડિયાની ખબર મુજબ હાર્દિકે કહ્યું છે કે ચૂંટણીના ઠીક પહેલા આવી સીડી બહાર પાડીને ભાજપ મને બદનામ કરી રહી છે. પણ ભાજપથી બીજી અપેક્ષા પણ શું રાખી શકાય છે. જો કે આ મામલે જ્યારે ભાજપના પ્રદેશ અધ્યક્ષ જીતુ વાઘાણીને ટિપ્પણી કરવાનું કહ્યું તો તેમણે આ અંગે કંઇ પણ બોલવાનું ટાળ્યું હતું. સાથે જ હાર્દિકે ગુજરાતમાં ચૂંટણી વખતે ખરાબ વીવીપીએટી મશીનો ઉપયોગ કરવામાં આવી શકે છે તેવી સંભાવના પણ વ્યક્ત કરી હતી. તેમણે કહ્યું કે ચૂંટણી આયોગના પહેલા ટેસ્ટમાં 3550 વીવીપીએટી મશીન ફેલ ગયા છે. ત્યારે હાર્દિકે દાવો કર્યો હતો કે ભાજપ સરકાર આ મામલે આવનારા સમયમાં ગોલમાલ કરી શકે છે.